kardosdrur/scandi-wiki huggingface dataset:
Frederikke Amalie af Slesvig-Holsten-Gottorp

Frederikke Amalie af Slesvig-Holsten-Gottorp (født 12. januar 1708, død 19. januar 1731) var en dansk-tysk prinsesse af Slesvig-Holsten-Gottorp, der kortvarigt var kanonisse i Quedlinburg. Hun var datter af prins Christian August af Slesvig-Holsten-Gottorp og Albertine Frederikke af Baden-Durlach.

Eksterne henvisninger 

Huset Oldenburg
Huset Holsten-Gottorp
Kanonisser
Krsto Odak

Krsto Odak (20. marts 1888 i Siverić, Kroatien - død 4. november 1965 i Zagreb, Kroatien) var en kroatisk komponist, professor, lærer, organist og teolog.

Odak studerede teologi og orgel I München. Tog senere kompositionen op, og studerede på Musikkonservatoriet i Prag hos Vitezslav Novak. Odak var en flittig komponist som skrev over 200 værker i alle genre, som feks 4 symfonier, orkesterværker, operaer, kammermusik etc. Han var professor og lærer i komposition på Musikhøjskolen i Zagreb, hvor han arbejde til sin pension (1961).

Udvalgte værker 

 Symfoni nr. 1 "Symfoni Jadrana" (1940) - for orkester
 Symfoni nr. 2 "Lille Symfoni" (1951) - for orkester
 Symfoni nr. 3   (1961) - for orkester
 Symfoni nr. 4   (1965) - for orkester

Eksterne henvisninger 
 Om Krsto Odak på www.musicweb-international.com

Komponister fra Kroatien
Professorer
Lærere
Organister
Teologer
The Godfather (wrestling)

Charles Wright (født 16. maj 1961) er en amerikansk tidligere wrestler. Han er bedst kendt for sine figurer i World Wrestling Federation i 1990'erne og 2000'erne, under navne som Papa Shango, Kama, Kama Mustafa, The Godfather og The Goodfather.     

Som the Godfather var han WWF Intercontinental Champion og WWF Tag Team Champion (med Bull Buchanan).  

Wright var mest succesfuld under den enormt populære persona af The Godfather. Godfather-karakteren blev konstant omgivet af "ho's" - kayfabe-piger fra lokale stripp-klubber, men ofte (dog langt fra altid)  legitime håbefulde wrestlers (Lisa Marie Varon, alias Victoria, og Amy Dumas, alias Lita, var de bedst kendte wrestlers, der spillede rollen). Han ville tilbyde sine modstandere retten til at bruge disse piger til "ethvert formål", hvis de tabte kampene mod ham.  

Wright blev indført i WWE Hall of Fame den 2. april 2016 under hans Godfather-gimmick.

Kilder og henvisninger

Wrestlere fra USA
Kornstadfjorden

Kornstadfjorden er en fjord langs kommunegrænsen mellem Eide og Averøy kommuner på Nordmøre i Møre og Romsdal fylke i Norge. Fjorden har indløb mellem Tevikholmen i nordøst og Ramsvikneset i sydvest og er en fortsættelse af Lauvøyfjorden. Den går 9 kilometer mod sydøst til Rånestangen på sydvestsiden af Averøya. Øst for Rånestangen går Kvernesfjorden mod nordøst på sydøstsiden af  øen.

Bygden Lyngstad ligger på vestsiden af fjorden og det samme gør bebyggelsen Øygarden. På den modsatte side, over  for Øygarden ligger Steinsgrenda på Averøya.  Kommunecenteret Eide ligger helt mod syd i fjorden, i overgangen mellem Kornstadfjorden og Kvernesfjorden. 

Fylkesvej 64 går langs vestsiden af fjorden, mens fylkesvej 247  går på østsiden.

Kilder og henvisninger 

Fjorde i Møre og Romsdal
Averøy
Hustadvika
Branimir Sakač

Branimir Sakac (født 5. juni 1918 i Zagreb, Kroatien - død 29. december 1979) var en kroatisk komponist, dirigent, chefredaktør og lærer.

Sakac studerede komposition på Musikkonservatoriet i Zagreb, underviste herefter på skolen i komposition, indtil han blev dirigent, og senere chefredaktør på Zagreb Radio. Han har skrevet 3 symfonier, orkesterværker, kammermusik, filmmusik, elektronisk musik etc. Sakac var også lærer i musikteori på Statsskolen i Zagreb. Han er nok mest kendt for sin filmmusik.

Udvalgte værker 

 Symfoni nr. 1 "Symfoni for den døde soldat" (1951) - for orkester
 Symfoni nr. 2 "Kammersymfoni" (1953) - for orkester
 Symfoni nr. 3 "Matrix" (1972) - for stemmer og orkester
 "Pigen og Egen" (1954) - filmmusik

Eksterne henvisninger 
 Om Branimir Sakac på www.musicweb-international.com

Komponister fra Kroatien
Dirigenter
Redaktører
Lærere
Personer fra Zagreb
Karel Ancerl

Karel Ancerl (født 11. april 1908 i Tučapy, Tjekkiet - død 3. juli 1973 i Toronto, Canada) var en tjekkisk dirigent, direktør og komponist.

Ancerl var mest kendt som en dirigent af den moderne klassiske tjekkiske musik. Han studerede direktion på Musikkonservatoriet i Prag. Studerede videre hos Herman Scherchen og Vaclev Talich. Han dirigerede bl.a. Radio Orkestret i Prag, og senere efter sin emigration til Canada, Toronto Symfoniorkester, som han også blev direktør for til sin død (1973). Ancerl var med til at gøre den moderne tjekkiske musik synlig og mere kendt i udlandet, og indspillede mange ukendte komponister fra Tjekkiet på pladeselskabet Supraphon. Han indspillede dog også kendte komponister så som Antonin Dvorak, Leoš Janáček og Josef Suk. Ancerl skabte en markant tjekkisk orkesterlyd, og har indspillet tjekkiske komponister som feks. Jan Hanus, Isa Krejci, Pavel Borkovec og Jiri Valek. Han komponerede også et lille antal ukendte værker.

Udvalgt diskografi 

 Isa Krejci / Petr Eben - Symfoni nr. 2 / Klaverkoncert - Supraphon (1964) - Ancerl / Tjekkiske Filharmoniske Orkester
 Leoš Janáček - Glagolitic Messe - Supraphon (1963) - Ancerl / Tjekkiske Kor og Symfoniorkester
  Borkovec/Kalabis/Hurnik/Kapr/Dobias/Eben/Jirko/ - Orchestral Works - Ancerl Edition - Tjekkiske Symfoniorkester
 Jan Hanus - Symfoni nr. 2 / Forårs Overture - Supraphon (1962) - Ancerl - Tjekkiske Filharmoniske Orkester

Dirigenter fra Tjekkiet
Komponister fra Tjekkiet
Direktører
Anna Veresjtjak

Anna Andrejevna Veresjtjak ( født 18. juli 2001 i Volgograd, Rusland) er en kvindelig russisk håndboldspiller som spiller for Dinamo Volgograd og Ruslands U/19-kvindehåndboldlandshold.

Hun blev ved U/18-VM 2018 i Polen, kåret til turneringens bedste målvogter, hvor det russiske hold ligeledes vandt guld. Året efter var hun igen at finde på All-Star holdet, ved U/19-EM 2019 i Ungarn, også som turneringens bedste målvogter.

I september 2018 blev hun udnævnt af EHF, som en af de 20 mest lovende talenter i fremtiden, som er værd at holde øje med.

Hun har siden sommeren 2019, optrådt for ligaklubben Dinamo Volgograds førstehold, der spiller i den russiske liga.

Meritter 
 Ungdom-VM i håndbold
 Guld: 2018

Udmærkelser 
 Bedste målvogter ved Ungdom-VM i 2018
 Bedste målvogter ved U/19-EM i 2019

Referencer 

Håndboldspillere fra Rusland
Håndboldspillere fra HK Dinamo Volgograd
Personer fra Volgograd
Emil Tabakov

Emil Tabakov (født 21. august 1947 i Ruse, Bulgarien) er en bulgarsk komponist, dirigent, bassist og kulturminister.
 
Tabakov studerede komposition, bass og direktion på Sofia State Academy of Music hos Todor Toshev, Marin Goleminov og Vladi Simeonov (1974-78). Han har skrevet 11 symfonier, orkesterværker, kammermusik, balletmusik, instrumentalværker, vokalværker etc. Tabakov var dirigent for Rousse Philharmonic Orchestra (1976-79), Sofia Soloists Chamber Orchestra (1979-87). Han var chefdirigent for Sofia Philharmonic Orchestra (1987) og igen fra (1998-2000). Tabakov har fra (2014) været dirigent for Bulgarian National Radio Symphony Orchestra. Han har var i (1997) kulturminister i Bulgarien.

Udvalgte værker 

 Symfoni nr. 1 (1981) - for orkester
 Symfoni nr. 2 (1984) - for orkester
 Symfoni nr. 3 (1988) - for orkester
 Symfoni nr. 4 (1997) - for orkester
 Symfoni nr. 5 (2000) - for orkester
 Symfoni nr. 6 (2001) - for orkester
 Symfoni nr. 7 (2005) - for orkester
 Symfoni nr. 8 (2010) - for orkester
 Symfoni nr. 9 (2015) - for orkester
 Symfoni nr. 10 (2018) - for orkester
 Symfoni nr. 11 (2020) - for orkester
 Astral Musik (1978) - for orkester
 Koncert (1995) - for orkester 
 Klaverkoncert (2003) - for klaver og orkester

Eksterne henvisninger 
  Homepage
 Om Emil Tabakov på www.musicweb-international.com 

Komponister fra Bulgarien
Dirigenter
Kontrabassister
Kulturministre
Michail Pekov

Michail Lyubenov Pekov (født 6. august 1941 i Vidin, Bulgarien, død 1. august 2022 i Sofia, Bulgarien) var en bulgarsk komponist og lærer.

Pekov studerede komposition på Sofia State Academy of Music med Veselin Stoyanov. Han tog videregående studier i Leningrad med Vadim Salmanov, og i Budapest hos Emil Petrovics. Pekov har skrevet 10 symfonier, orkesterværker, kammermusik, koncertmusik, opera, vokalmusik, sonater etc. Han underviste i komposition og harmonisering på State Academy of Music.

Udvalgte værker 

 Symfoni nr. 1 (1963) - for orkester
 Symfoni nr. 2 (1974) - for orkester
 Symfoni nr. 3 (1975) - for orkester
 Symfoni nr. 4 (1977) - for orkester
 Symfoni nr. 5 (1983) - for orkester
 Symfoni nr. 6 (1986) - for orkester
 Symfoni nr. 7 (1988) - for strygerorkester
 Symfoni nr. 8 (1993) - for orkester
 Symfoni nr. 9 (1998) - for orkester
 Symfoni nr. 10 (2000) - for orkester

Eksterne henvisninger 
 Om Michail Pekov på www.musicweb-international.com

Komponister fra Bulgarien
Lærere
Forskningsfartøj

Et forskningsfartøj eller et forskningsskib er et fartøj, som er specialbygget eller på anden vis særligt udrustet til at lave undersøgelser i vandet eller på havbunden. Moderne forskningsfartøjer er normalt udrustede med et stort arbejdsdæk med kraner og spil. Ofte er der laboratorier til forskellige formål. Forskningsfartøjer findes i alle størrelsesklasser, lige fra små fartøjer, som kan sejle på lavt vand, til havgående fartøjer med isbryderkapacitet.

 
Skibstyper
Kemetisme

Kemetisme (også Kemeticisme; begge fra egyptisk  (da egyptisk ingen tegn har for vokaler) normalt stavet Kemet, det gamle Egyptens oprindelige navn), også sommetider kaldet Neterisme (fra  (koptisk  noute) "guddom"), eller Egyptisk neopaganisme, er en moderne gendannelse af den gamle egyptiske religion og relaterede religiøse udtryk i det klassiske og senantikken, som kom frem i 1970'erne.

Egyptens historie
Konrad af Hohenstaufen

Konrad af Hohenstaufen (født ca. 1135, død 8. november 1195) var den første arvepfalzgreve. Hans forældre var Frederik 2. af Schwaben (1090–1147), hertug af Schwaben, og dennes anden hustru Agnes af Saarbrücken, datter af Frederik af Saarbrücken. Den unge Konrad, som kun var halvbror til kejser Frederik Barbarossa, modtog familiens besiddelser ved Franken og Rhinlandet, særligt de der var af hans mors afstamning. Senere i livet var han en af Barbarossas søn, kejser Henrik 6.'s vigtigste støtter.

Tyskere fra middelalderen
Otto 1. af Burgund

Otto 1. af Burgund (født mellem 1167 og 1171, død 13. januar 1200) var greve af Burgund fra 1190 til sin død, og kortvarigt greve af Luxembourg fra 1196 til 1197. Han var den fjerde søn af Frederik Barbarossa, ved dennes anden hustru Beatrice 1. af Burgund, som var datter af grev Reginald 3..

Henvisninger

Kilder

Grever fra Tyskland
Frigreve

En frigreve () var en tysk adelig grevetitel, der typisk enten blev brugt til at henvise til en grevelig fyrste med en usædvanligt lang titel (hvilket kunne indikere allodial status, typisk i grevskabet Burgund, eller til at beskrive en person der var øverste leder af en femdomstol.

Adelige titler
Membrankappe

De fleste virus har en membrankappe, også benævnt membranhylster, lipidkappe eller lipidhylster (en. envelope) som det ydre lag. Membrankappen stammer fra en af værtscellens membraner, oftest fra cellemembranen eller kernemembranen, og indeholder derfor fosfolipider og lejlighedsvis proteiner fra værtscellen. 

Mest karakteristisk for membrankappen er dens besætning med virusspecifikke membranproteiner som f.eks. S-proteinet, spike-proteinet, der giver coronavirus det kendte udseende. Overfladen af nogle virus er helt dækket af et eller flere proteiner, f.eks. Zikavirus.

På molekylært niveau tjener disse overflade-glycoproteiner på membrankappen til at identificere og binde receptorer på værtscellen. Efter bindingen smelter den virale membrankappe derefter sammen med værtens cellemembran, hvilket tillader kapsidet og det virale genom at komme ind og overtage værtscellens molekylære syntesemaskiner.

På grund af membrankappen er de indhyllede virus relativt følsomme over for udtørring, varme, detergenter og sæbe. De indhyllede virus er derfor karakteriseret ved følgende:
 lettere at sterilisere end ikke-indhyllede virus
 begrænset “overlevelse” uden for værtsmiljøer, dvs. de er begrænset infektionsdygtige.
 overføres typisk direkte fra vært til vært.

Sygdomsfremkaldende virus med membrankappe 

DNA virus
 Herpesvirus
 Poxvirus
 Hepadnavirus
 Asfarviridae
RNA virus
 Flavivirus
 Alphavirus
 Togavirus
 Coronavirus
 Hepatitis D
 Orthomyxovirus
 Paramyxovirus
 Rhabdovirus
 Bunyavirus
 Filovirus
Retrovirus
 Retrovirus

Referencer 

Virologi
Ane Høgseth

Ane Cecilie Høgseth (født 15. januar 2001 i Oslo, Norge) er en kvindelig norsk håndboldspiller som spiller for den norske ligaklub Storhamar HE og Norge kvindehåndboldlandshold.

Hun var med til at vinde sølv, ved U/17-EM i håndbold 2017 i Slovakiet og fik året efter, igen sølv ved Ungdom-VM 2018 i Ungarn.

Hun blev kåret til turneringens bedste stregspiller, ved U/19-EM 2019 i Ungarn, hvor det norske hold nummer seks ved slutrunden.

Høgseth fik sin officielle debut på det norske A-landshold, den 21. april 2022 mod . Hun blev også udtaget til EM i kvindehåndbold 2022, der blev hendes første A-slutrunde.

Meritter 
Ungdom-VM i håndbold
Sølv: 2018
U/17-EM i håndbold
Sølv: 2017

Udmærkelser 
Bedste stregspiller ved U/19-EM i 2019

Referencer 

Håndboldspillere fra Norge
Håndboldspillere fra Rostov-Don
Fladkabel

Et fladkabel eller båndkabel er et elektrisk kabel med mange ledninger løbende parallelt til hinanden i samme flade. Resultatet er at kablet er bredt og fladt.

Fladkabler bliver typisk anvendt til interne enheder i computere, såsom harddiske, CD-afspiller, dvd-afspiller og diskettedrev. På nogle ældre computersystemer (såsom BBC Micro og Apple II) anvendes fladkabler også til at forbinde ydre enheder.

Historie 
Fladkablet blev opfundet i 1956 af Cicoil Corporation, en virksomhed med base i Chatsworth, California.  Virksomhedens ingeniør fandt ud hvordan et nyt materiale, silikonegummi, kunne anvendes til at 'støbe' et fladkabel indeholdende flere ledere med samme størrelse.  Da kablet lignede et fladt kabel eller bånd, blev det navngivet fladkabel (engelsk ribbon cable).  Fladkablet tillod virksomheder såsom IBM og Sperry/Univac at erstatte  pladskrævende og stive kabler med slanke bøjbare fladkabler.

Karakteristisk impedans  
Et fladkabel, som anvender ledere med en størrelse på 26AWG, med en afstand på 0,050" (svarer til 1,27mm) og almindelig PVC-isolation, er den resulterende karakteristiske impedans mellem en leder og nabolederne mellem 110 til 130 ohm.

Se også 
 Flexible flat cable (FFC)

Referencer 

 Product Design for Manufacture and Assembly, Third Edition page 143-144 "4.4 Types of wires and cables"
 Digital Systems Engineering, William J. Dally, John W. Poulton, page 52 "2.7.2.2 Ribbon cable"

Signalkabler
Aker Topphåndball

Aker Topphåndbal er en norsk kvindehåndboldklub, hjemmehørende i Oslo. Klubben blev oprettet i 2016, efter en fælles aftale mellem moderklubberne SK Njård og Ullern IF. Klubberne blev enige om at forene sine elitesatsninger i en ny klub, med særligt fokus på ungdomsrækkerne. Klubbens ligahold trænes af Henrik Næss Wilhelmsen.

I den første sæson, 2016/17, overtog klubben SK Njårds plads i den norske 1. division, og Ullerns IFs plads hos klubbens 2. divisionskvinder. 

Klubben rykkede første gang op i den bedste norske Eliteserien i 2019, hvor man første sæson endte på en 7. plads i ligaen.

Referencer

Eksterne henvisninger 
 Officiel hjemmeside

Håndboldklubber fra Norge
Etableret i 1999
Sola HK

Sola HK er en norsk håndboldklub, hjemmehørende i Sola i Rogaland, der blev grundlagt i 1934. Klubbens ligadamehold har op til flere gange været i den norske Eliteserien. 

Klubbens ligahold trænes af Steffen Stegavik og assisteres af Ole André Lerang.

Hjemmbanen er i Åsenhallen, med en kapacitet på 1.200 tilskuere. Rekorden blev sat den 6. november 1996, med 1.200 tilskuere mod Bækkelagets SK.

Spillertruppen 2022-23 

Målvogtere

Målvogtere
 1  Ine Skartveit Bergsvik
 16  Amalie Frøland
 30  Rinka Duijndam
Fløjspillere
RW
 15  Maja Magnussen
 18  Lea Sigtrudur Nilsen
LW 
 3  Guro Berland Husebø
 44  Guri Fjellstad Nikolaisen 
 77  Camilla Herrem (c) 
Stregspiller
 8  Martine Wolff 
 9  Kaja Horst Haugseng
 10  Vilde Ueland 
 49  Hege Holgersen Danielsen

Bagspillere
LB
 7  Augunn Gudmestad
 10  Lene Kristiansen Tveiten
 25  Merlinda Qorraj
CB
 11  Frøydis Seierstad Wiik
 17  Kristiane Knutsen 
 20  Live Rushfeldt Deila
RB
 22  Kristina Novak
 24  Martha Barka

Transfers
Transfers for 2023/24-sæsonen

Tilgange

Afgange

Tidligere kendte spillere i klubben 
  Hilde Østbø
  Lene Tønnesen
  Silje Bolseth
  Hege Bakken Wahlqvist
  Line Ellertsen
  Mimi Kopperud Slevigen
  Camilla Herrem
  Tonje Nøstvold
  Ida Bjørndalen
  Ingrid Ødegård
  Anja Hammerseng-Edin

Referencer

Eksterne henvisninger 
Officiel hjemmeside

Håndboldklubber fra Norge
Etableret i 1934
Anne af Slesvig-Holsten-Gottorp

Anne af Slesvig-Holsten-Gottorp (født 3. februar 1709 på Gottorp Slot, død 1. februar 1758 i Tonna) var en dansk-tysk prinsesse af Slesvig-Holsten-Gottorp. Hun var datter af prins Christian August af Slesvig-Holsten-Gottorp og Albertine Frederikke af Baden-Durlach. Anne var søster til kong Adolf Frederik af Sverige og moster til Katarina den Store af Rusland. Hun blev gift med den prins Vilhelm af Sachsen-Gotha-Altenburg i 1742.

Eksterne henvisninger 

Huset Oldenburg
Huset Holsten-Gottorp
Personer fra Slesvig by
Georgij Tjitjerin

Georgij Tjitjerin (  ; født 24 november 1872 i guvernementet Tambov, død 7 juli 1936 i Moskva), var en sovjetisk politiker og udenrigsminister.

Biografi 
Efter at have gjort tjeneste i tsarens diplomatkorps tilsluttede Tjitjerin sig til den socialdemokratiske bevægelse, først til mensjevikkerne og senere til bolsjevikkerne. Han blev tvunget til at flygte fra Rusland i 1904 på grund af sine politiske aktiviteter og tilbragte herefter 14 år i Berlin, Paris, London og Bryssel. Han blev i 1907 sekretær i Ruslands Socialdemokratiske Arbejderpartis udlandsafdeling, men blev arresteret og året efter udvist fra Tyskland. Ved første verdenskrigs udbrud flygtede han fra Bryssel til London, hvor han blev udnævnt til sekretær for Kommitéen for russiske flygtninge og efter februarrevolutionen i 1917 og afsættelsen af tsaren blev han sekretær i en kommité for de russiske emigranters hjemrejse. På grund af hans krigsmodstand, en opfattelse han delte med Vladimir Lenin, blev han fængslet i Storbritannien, som ønskede, at Rusland skulle fortsætte krigen.

Efter oktoberrevolutionen i 1917 og bolsjevikkernes magtovertagelse lykkedes det Lev Trotskij at få ham frigivet ved en udveksling med den britiske ambassadør, der var fængslet i Rusland. I januar 1918 kunne han vende tilbage til Moskva, hvor han omgående blev udnævnt til vice-folkekommissær for udenrigsanliggender under Trotskij. Straks efter at freden i Brest-Litovsk blev underskrevet i februar 1918, efterfulgte han Trotskij, da Trotskij havde talt for en mindre kompromisvenlig linje overfor Tyskland og centralmagterne. Som folkekommissær for udenrigsanliggender (udenrigsminister) deltog Tjitjerin i Genuakonferencen i 1922 og underskrev Rapallotraktaten samme år, der ersattede aftalen fra Brest-Litovsk og indebar, at Rusland fik tabte landområder tilbage, og at diplomatiske forbindelser blev genoprettet med Weimarrepublikken. I december samme år blev [[Sovjetunionen oprettet.

Tjitjerin trak sig tilbage i 1930.

Tjitjerin var nevø til den russiske filosof og jurist Boris Tjitjerin.

Referencer

Litteratur 
 

Mensjevikker
Politikere fra Sovjetunionen
Udenrigsministre
Personer fra Tambov oblast
Harøyfjorden

Harøyfjorden er en fjord eller et farvand yderst i Romsdal i kommunerne Ålesund, Molde, Aukra og Hustadvika. Fjorden ligger mellem øerne Haramsøya, Flemsøya, Fjørtofta, Harøya, som fjorden er opkaldt efter, og Sandøy i nordvest og vest, og Dryna, Midøya, Otrøya og Gossa i sydøst og øst.

Harøyfjorden er bred, mellem 7 og 10 km, og relativt lavvandet; største dybde er 157 meter ud for  Dryna i syd. Den er en  indenskærs sejlrute som er beskyttet for  på begge sider. Ved indløbet mod nord ligger Flatflesa fyr.  

Fjorden har en længde på omkring 43 kilometer fra sydvest til nordøst forbi Gossa og til Bud på Hustadvika. Mellem øerne i vest går flere fjorde ind til Harøyfjorden, som Fjørtoftfjorden, Nogvafjorden og Longvafjorden. I øst går Frænfjorden mod øst  fra østsiden af Gossa, Grunnefjorden går mod øst mellem Gossa og Otterøya, mens Midtfjorden, den yderste del af Romsdalsfjorden går østover på sydsiden af Dryna

To færgeruter krydser fjorden. Det ene går mellem Fjørtofta, Flemsøya, Dryna og Brattvåg, mens den anden  går mellem Finnøya, Orta, Gossa, Ona og Sandøy.

Kilder og henvisninger 

Fjorde i Møre og Romsdal
Ålesund
Molde
Aukra
Hustadvika
Provinsmesterskabsturneringen 1927-28

Provinsmesterskabsturneringen 1927-28 var den 15. udgave af en fodboldturnering for herrer organiseret af DBU, hvor den bedste klub fra hver af de fem lokalunioner kæmpede om Provinsmesterskabet. Turneringen blev vundet af AaB for første gang.

1. runde

2. runde

Finale

Kilder

Kilder/henvisninger 
 Johannes Gandil (1939): Dansk fodbold, Sportsbladets forlag.
 Frits Ahlstrøm (1990): Guinness Fodboldbog 1990, Lindhardt og Ringhof.

Se også 
 Provinsmesterskabsturneringen
 Københavnsserien

Fodboldturneringer i Danmark
DBU
Haramsøya

Haramsøya er en ø i øgruppen Nordøyane (Nordøerne) i den tidligere Haram kommune, nu en del af Ålesund, på Ydre Sunnmøre  i Møre og Romsdal  fylke i Norge. Den har et areal er 13,3 km². Største by er Austnes med 381 indbyggere pr 1. januar 2019. 

Øen har færgeforbindelse fra Austnes til Skjeltene (og fylkesvej 651) på fastlandet og til Lepsøya i sydvest. Fylkesvej 150  og Ullasundbroen giver vejforbindelse til Flemsøya i nordøst.

Haramsfjorden ligger sydvest for øen, og Longvafjorden nordøst.

Haramsskatten 
Haramsskatten var en grav fra ældre jernalder der blev fundet da der skulle nedsættes en septiktank på Arnfinngarden i bygden Haram i 1968. Under arbejdet fandt man  en 2*1 meter stor stenkiste som blev knust. Under denne  blev der fundet en grav hvor den døde var lagt i et bjørneskind, sammen med gravgaver som drikkebægre af glas og spillebrikker af ben. Der blev også fundet et stort romersk bronzefad og en stor mængde guld. Gravgodset af guld bestod af en armring, tre fingerringe og en medaljon som afbildede kejser Constantius 2. (regerede 337 - 361) og kejser Valens (regerede 364 - 378). Til sammen 622,2 gram guld blev der fundet, hvilket gør  fundet til det største guldfund fra 300-tallet i Nord-Europa.

Kilder og henvisninger 

Øer i Møre og Romsdal
Ålesund
Petar Bergamo

Petar Bergamo (født 27. februar 1930 i Muć nær Split, Kroatien, død 4. september 2022 i Zagreb) var en kroatisk komponist, dirigent, professor og lærer.

Bergamo studerede komposition og direktion på Musikkonservatoriet i Beograd og blev selv lærer og assisterende professor i komposition og instrumentation på samme skole efter endt studietid. Han skrev to symfonier, orkesterværker, kammermusik, korværker, børnesange etc. Bergamo komponerede i starten i en romantisk stil, men slog senere i sin karriere over i en mere atonal og friere stil.

Udvalgte værker 

 Symfoni nr. 1 (1961) - for orkester
 Symfoni nr. 2 (1963-1964) - for orkester

Referencer

Eksterne henvisninger 
 OM Petar Bergamo på www.musicweb-international.com

Komponister fra Kroatien
Dirigenter
Professorer
Lærere